حرب ڤييتنام (انجليزى: Vietnam war; ڤييتنامى: Chiến tranh Việt Nam) كانت جزء من الحرب البارده و ظهرت على هيئة صراع مسلح حصل فى جنوب شرق اسيا (فييتنام و لاوس و كامبوديا) ما بين سنة 1959 و 30 ابريل 1975. القوى اللى شاركت فى الحرب بشكل مباشر او غير مباشر كانت كانت متقسمه لمعسكرين:المعسكر الاول كان بيضم فييتنام الشماليه و الفييت كونج ( من فييتنام الجنوبيه) و الباتيت لاو (من لاوس) و الخمير الحمر (من كامبوديا) مدعومين بشكل مش مباشر ببعض الدول الشيوعيه زى الصين و الاتحاد السوفييتى و كوريا الشماليه و حلف وارسو. المعسكر التانى كان بتقوده امريكا و جنبها فييتنام الجنوبيه و كوريا الجنوبيه و اوستراليا و الفيليبين و نيوزيلاندا و جمهورية الخمير ( كامبوديا) و تايلاندا و مملكة لاوس. انتهت الحرب بانتصار هوتشى منه من فييتنام الشماليه (المعسكر الشيوعى ) و اترتب على الانتصادر دا سيطرة الشيوعيين على سايجون عاصمة فييتنام الجنوبيه و توحيدها مع فييتنام الشماليه و كمان سيطرة الشيوعيين على الحكم فى لاوس و كامبوديا.